Source: https://www.jogiforum.hu/hirek/archivum/2007-06.1.0
Timestamp: 2020-02-20 02:46:46+00:00

Document:
A Bumeráng a biciklisták miatt némul el
Az Országos Rádió és Televízió Testület 2006. február 1-én hozott határozatában megállapította, hogy a Sláger Rádió 2005. szeptember 20-án sugárzott Bumeráng című műsorszámában megsértette az Rttv. 3. § (3) (közösségek méltóságának sérelme) bekezdésében foglaltakat. Ezért a Testület a médiatörvény vonatkozó rendelkezésében (Rttv. 112. (1) c)) foglaltak alapján a műsorszolgáltatási jogosultság 10 perces felfüggesztéséről döntött.
Justitia Regnorum Fundamentum-díjat kapott Dénes Balázs, a TASZ elnöke Péterfalvi Attila Adatvédelmi Biztostól
A Justitia Regnorum Fundamentum-díjjal, melyet idén adtak át első alkalommal, Dénes Balázs maradandó munkáját jutalmazta Péterfalvi Attila az általa felügyelt mindkét területen (személyes adatok védelme és közérdekű adatok nyilvánossága).
A Standard Eurobarométer 67. felmérése: 2007 tavasza
A tavaszi Eurobarométerből az tűnik ki, hogy a 2006. évi őszi felméréssel összehasonlítva a tagállamokban a közvélemény most kedvezőbben vélekedik az Európai Unióról és intézményeiről. Egyértelmű, hogy az európaiak egyre erősödő bizalommal viszonyulnak saját országuk gazdasági helyzetéhez.
Közpénzügyi törvény koncepciója – ötpárti egyeztetés
További egyeztetésre, eszmecserére alkalmasnak találták a parlamenti pártok képviselői, szakértői azt a koncepciót, melyet a Pénzügyminisztérium dolgozott ki a közpénzügyi felelősségről, az Országgyűlés Költségvetési Hivataláról szóló törvény megalkotásához.
Dr. Lamperth Mónika önkormányzati és területfejlesztési miniszter előterjesztésére, a Köztársasági Elnök határozata alapján 2007. július 1-től az alábbi települések kapnak városi címet: Baranya megyében Kozármisleny, Békésben Körösladány, Borsod-Abaúj-Zemplénben Alsózsolca, Komárom-Esztergom megyében Ács, Pest megyében Biatorbágy, Maglód és Törökbálint, Szabolcs-Szatmár-Beregben Mándok, Vas megyében pedig Bük.
Digitális műsorok 2009-től már Magyarországon is
Sarkady Ildikó, a Miniszterelnöki Hivatal médiapolitikai főtanácsadója szerint megszűnt a vákuum, politikai konszenzus született a digitális átállásról Magyarországon.
Kezdeményezés a Halálbüntetés Megszüntetésének Európai Napjáért
Az Európai Bizottság október 10-ét a Halálbüntetés Megszüntetésének Európai Napjává kívánja nyilvánítani. Az Európa Tanáccsal közösen elfogadandó, erről szóló nyilatkozat tervezetét a héten juttatták el az Európai Parlament és a Miniszterek Tanácsa részére.
Magyarországon kullog az e-kormányzat
Feladatunk Magyarország globális versenyképességének segítése. Az ország versenyképessége romlik, a regionális verseny erősödik, nagy a kihívás a társadalom és a gazdaság számára is - közölte Dr. Bieneth Gusztáv, az Amerikai kereskedelmi kamara (AmCham) elnöke.
Európa nem étlap a válogatáshoz
A ma kezdődő európai csúcs tétje nem egy filozófiai kérdés, hanem a jelenlegi támogatási rendszer fennmaradása. Minden esélyünk megvan arra, hogy a legnagyobb haszonélvező Lengyelország megtorpedózza az egész kelet-közép-európai régió felzárkózásához szükséges dotációkat.
Beismerés: oszlopot hajított a rendőrök közé szeptember 19-én
Elismerte bűnösségét a bíróság előtt az a fiatalember, akit a Blaha Lujza téri csata után vettek őrizetbe. A vádirat szerint a férfi szeptember 19-én éjszaka többek között egy betonozott talpú terelőoszlopot hajított a rendőrök közé, ami két rendőrnek is könnyebb sérüléseket okozott.
Az első fokon eljárt Komárom-Esztergom Megyei Bíróság megállapítása szerint a vádlott (36 éves férfi) a feleségével élt Leányváron. A vádlott az Esztergomi Városi Bíróság által ittas járművezetés vétsége miatt kiszabott pénzbüntetést nem fizette meg, ezért azt szabadságvesztésre változtatta át a bíróság.
Postai szolgáltatások liberalizációja: EP-szakbizottsági szavazás
Az Európai Parlament közlekedési szakbizottsága hétfő esti strasbourgi ülésén szavazott a postai szolgáltatások liberalizációjával foglalkozó jogszabályról. Ez a dosszié várhatóan a júliusi plenáris ülésen kerül a teljes parlament elé.
Brüsszel a korrupció-ellenes jogalkotás hiányát kifogásolja
Az Európai Bizottság igazságügyi biztosa szerint a tagállamok többsége nem tartja be az üzleti életben burjánzó korrupció visszaszorítására tett ígéreteit. A kivételt mindössze két ország (Belgium és az Egyesült Királyság) jelenti.
A Legfelsőbb Bíróság hatályában fenntartotta a Fővárosi Ítélőtábla ÖKOTÁM perben hozott ítéletét.
Az Állami Számvevőszék 0538. számú – az önkormányzatok által államháztartáson kívülre átadott pénzeszközök felhasználásával megvalósuló víziközmű beruházások finanszírozási rendszerének célszerűségéről szóló – 2005-ös jelentésében tett megállapításai valótlansága tényének megállapítása iránt indult perben a Fővárosi Ítélőtábla ítélete ellen a felperes önkormányzatok felülvizsgálati kérelmet terjesztettek elő.
Szombati műszaki vizsganap
A Nemzeti Közlekedési Hatóság 2007. június 23-án, 30-án és július 7-én országos kampány keretében, saját vizsgálóállomásain plusz műszakot tartva szombaton is fogadja műszaki vizsgára azokat a gépjárműveket, amelyek jogszabályi előírás alapján csak a hatósági vizsgasorokon vizsgázhatnak (pl. nemzetközi forgalomban résztvevő tehergépjárművek és autóbuszok, motorkerékpárok, taxik, egyedi forgalomba helyezésű személygépkocsik).
Barroso a bővítés vizsgájának tekinti a reformcsúcsot
A 27 tagúra bővült Európai Unió fontos vizsgájának nevezte kedden az Európai Bizottság elnöke, hogy az eheti csúcson sikerül-e megállapodni az új uniós szerződésről. „Ha kudarcot vallunk, annak az egész EU-n belüli szolidaritás látja majd kárát” – figyelmeztetett José Manuel Barroso.
Véget érhet a vodka vita
Az EP által újonnan elfogadott rendelettervezet szerint megfelelő címkézés esetén bármilyen mezőgazdasági terményből lehet vodkát előállítani.
Bűnmegelőzés az internet segítségével
A MySpace nevű amerikai közösségi portálról a texasi hatóságok eltávolítják a szexuális bűncselekményekért elítélt felhasználókat.
Vám- és Pénzügyőrség – Országos Polgárőr Szövetség együttműködés
Július 1-től változások a nyomdai előállítású nyugta, számla nyomtatványokkal kapcsolatban
Július 1-től megszűnik a 2007. január 1. előtt legyártott nyugta és számla nyomtatványok forgalmazhatósága; azok csak 2007. december 31-ig használhatók fel.
Mozgalmas hét elé néznek az EU vezetői: e hét csütörtökön és pénteken kerül sor az intézményi reformok sorsát rendezni kívánó uniós csúcsra Brüsszelben a tagállamok állam- és kormányfőivel, melyen az unió új szerződéséről születhet megegyezés. Hétfőtől csütörtökig tart az EP plenárisa, melyen többek között a szeszes italok címkézéséről, a postai szolgáltatások liberalizációjáról és a nyugdíjjogosultságok hordozhatóságáról tárgyalnak a képviselők.
Szerződéses dilemma előtt az Európai Unió?
Megéri-e egy gyors megállapodás érdekében jelentős engedményeket tenni az alkotmányos szerződés lényegi, tartalmi kérdéseiben? – egyebek mellett ezzel a dilemmával szembesültek hétfői külügyminiszteri találkozójukon és a hétvégi uniós csúcs előtt az EU-27-ek.
Fogyasztóvédelmi ellenőrzések az idegenforgalmi főszezonban
A Fogyasztóvédelmi Főfelügyelőség és a regionális területi felügyelőségek június 11-ével megkezdték az idegenforgalmi főszezonban szokásos nyári ellenőrzés-sorozatukat. Erről Wittich Tamás a Fogyasztóvédelmi Főfelügyelőség főigazgatója tájékoztatta a sajtót csütörtökön.
Öregedés az információs társadalomban
Brüsszel az információs technológia nyújtotta lehetőségeket kihasználva készülne fel az európai társadalom öregedésére.
Egyesítik erőiket a hamis termékek ellen
Az Egyesült Államok és Kína egy újabb akadályt tudhat maga mögött a hamisítás és a kalózkodás elleni küzdelemben: múlt héten létrejött megállapodásuk alapján az USA-ban azonosított elkövetők ellen a kínai hatóságok is kötelesek lesznek fellépni.
Gyorsmérleg a diákhitelezés 2006/2007-es tanévéről
Június 15-én rendben lezajlott a 2006/2007-es tanév utolsó Diákhitel-folyósítása. Az őszi és a tavaszi szemeszter során csatlakozó 23.815 új igénylővel együtt ebben a tanévben 95.020 felsőoktatásban tanuló diákot segített a Diákhitel, hogy tanulmányaik alatt a maximumot hozhassák ki magukból. Õk összesen 24 milliárd 425 millió forintot kaptak ebben a tanévben.
Országos légiközlekedési ellenőrzések
A Nemzeti Közlekedési Hatóság Polgári Légiközlekedési Igazgatósága 2007. júniusától átfogó, az egész országra kiterjedő repülő üzem-ellenőrzési programot indított.
Készpénzbejelentési kötelezettség
Minden olyan, az Európai Unióba belépő, vagy elhagyó utazó, aki 10 000 eurót vagy azt meghaladó értékű készpénzt tart magánál, köteles erről a vámhatóságának nyilatkozatot tenni.
Időközi önkormányzati választást tartanak Dunaújvárosban és Vasboldogasszonyban.
Hivatalos eljárásban elkövetett bántalmazás vétsége - ítélet a Győri Ítélőtáblán
Az első fokon eljárt Komárom-Esztergom Megyei Bíróság megállapítása szerint a II.r. vádlott (H. J. 29 éves komáromi férfi) rendőr törzsőrmester 2003. év őszén vásárolt egy Trabantot, amelyet 2004-ben véglegesen kivonatott a forgalomból, majd október elején eladta a sértettnek alkatrészként.
Az első fokon eljárt Veszprém Megyei Bíróság megállapítása szerint a vádlott (25 éves férfi) tudathasadásos elmebetegség téveszmékkel és hallucinációkkal jellemzett típusában szenved, betegségét 1991-ben fedezték fel, a gyógyszeres kezelés segítségével azonban fokozatosan sikerült a hallucinációit visszaszorítani.
Elsőfokú ítélet az ORFK utasításai ügyében
A Társaság a Szabadságjogokért (TASZ) az ORFK valamennyi hatályban levő intézkedését és utasítását kérte ki korábban közérdekű adatként. A TASZ azért fordult az ORFK-hoz, mert az őszi zavargások alatt a rendőrség olyan intézkedésekre és utasításokra hivatkozva kívánta igazolni munkájuk szak- és jogszerűségét, amelyek a rendőrségen kívül mindenki számára ismeretlenek.
EP-előzetes, 2007. június 18-21., Strasbourg
Az Európai Parlament következő plenáris ülését június 18. és 21. között tartja a franciaországi Strasbourgban.
Merkel szerint súlyos válságba kerülhet az EU
Borúlátóan nyilatkozott Angela Merkel német kancellár az EU új alapszerződéséről kötendő megállapodásról. Sajtóértesülések szerint az egyezséget már csak Lengyelország vétója fenyegeti. Merkel szerint a kudarc súlyos válságba taszíthatja Európát.

References: bíróság 
 Bíróság 
 Bíróság 
 Bíróság 
 Bíróság 
 Bíróság